CELEX: 62016CN0404
Language: el
Date: 2016-07-19 00:00:00
Title: Υπόθεση C-404/16: Αίτηση προδικαστικής αποφάσεως την οποία υπέβαλε το Szegedi Közigazgatási és Munkaügyi Bíróság (Ουγγαρία) στις 19 Ιουλίου 2016 — Lombard Ingatlan Lízing Zrt. κατά Nemzeti Adó- és Vámhivatal Fellebbviteli Igazgatóság

3.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 364/9
            
         
      Αίτηση προδικαστικής αποφάσεως την οποία υπέβαλε το Szegedi Közigazgatási és Munkaügyi Bíróság (Ουγγαρία) στις 19 Ιουλίου 2016 — Lombard Ingatlan Lízing Zrt. κατά Nemzeti Adó- és Vámhivatal Fellebbviteli Igazgatóság
      (Υπόθεση C-404/16)
      (2016/C 364/04)
      Γλώσσα διαδικασίας: η ουγγρική
      
         Αιτούν δικαστήριο
      
      Szegedi Közigazgatási és Munkaügyi Bíróság
      
         Διάδικοι στην υπόθεση της κύριας δίκης
      
      
         Προσφεύγουσα: Lombard Ingatlan Lízing Zrt.
      
         Καθής: Nemzeti Adó- és Vámhivatal Fellebbviteli Igazgatóság
      
         Προδικαστικά ερωτήματα
      
      
                  1)
               
               
                  Έχει ο όρος «καταγγελία» του άρθρου 90, παράγραφος 1, της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (στο εξής: οδηγία ΦΠΑ), την έννοια ότι συμπεριλαμβάνει περίπτωση κατά την οποία, στο πλαίσιο σύμβασης χρηματοδοτικής μισθώσεως κλειστού τύπου, ο εκμισθωτής στη χρηματοδοτική μίσθωση (στο εξής: εκμισθωτής) δεν μπορεί πλέον να απαιτήσει από τον μισθωτή στη χρηματοδοτική μίσθωση (στο εξής: μισθωτής) την καταβολή του μισθώματος της χρηματοδοτικής μισθώσεως για τον λόγο ότι ο εκμισθωτής έχει ήδη υπαναχωρήσει από την εν λόγω σύμβαση λόγω αθετήσεως των συμβατικών υποχρεώσεων του μισθωτή;
               
            
                  2)
               
               
                  Στην περίπτωση καταφατικής απαντήσεως, δύναται ο [εκμισθωτής], δυνάμει του άρθρου 90, παράγραφος 1, της οδηγίας ΦΠΑ, να μειώσει τη βάση επιβολής του φόρου, καίτοι ο εθνικός νομοθέτης, κάνοντας χρήση της ευχέρειας που του παρέχει το άρθρο 90, παράγραφος 2, της οδηγίας ΦΠΑ, δεν επιτρέπει τη μείωση της βάσεως επιβολής του φόρου σε περίπτωση ολικής ή μερικής μη καταβολής;
               
            
         (1)  ΕΕ 2006, L 347, σ. 1.